cyanic-selkie/wikianc huggingface dataset:
Плебисцит
Плебисцит в Старовѣком Римѣ
Плебисцит зачаточно означав рѣшѣня, вынесене на згромаджѣню плебейох (concilia plebis), котре не мало силу закона. Од року 449 до н. е. подля законох Валерия и Горация такы рѣшѣня доставали силу закона по остаточному схвалѣню сенатом. В року 339 до н. е. закон Публия Филона установив пожаданя лем приправного схвалѣня сенатом, а в року 287 до н. е. закон Гортензия одстранив всяку зависимость плебисцита од сената.
Плебисцит в сучасности
Термин плебисцит в сучасом понятю первый раз поужив Волтер, коли говорив о референдумах в Швайцу. Первый плебисцит одбыв ся в року 1791 односно прилучѣню Авиньона ку Франции.
В меджинародных односинах плебисцит обычайно выхосновують на прилучѣня чужых територий: проводить го держава, котра забрала собѣ чужу територию серед ей обывательства, жебы придати звершеному факту привидность санкции люду.
Референции
Катеґорія:Референдумы
Розалия Самойловна Землячка
Роза́лия Само́йловна Земля́чка (роджена Залкинд, за другым мужом Самойлова; 1876—1947) — российска революционарька, совѣтска партийна и державна функционарька, организаторка червеного терора. Участничка револуции 1905—1907. Найвекшу познатость достала як една з организаторох червеного терора на Крымѣ в роках 1920—1921, в добѣ домовой войны, против бывшых воякох и офицерох армии генерала Врангеля и против мѣстного обывательства.
Землячка родила ся в Киевѣ. Професионална револуционарька, од 17 рокох. В рокы домовой войны 1918-1920 — началниця политичного оддѣла 8-й и 13-й армад, в рокы Другой свѣтовой войны — Подредсѣдничка Совѣта Народных Комисарьох СССР.
Референции
Катеґорія:СССР Катеґорія:Комунизм Катеґорія:Політічны лідеры
Пражска ярь
Термин Пражска ярь быв придуманый западныма медиями, коли новины о том, што ся одбывать в Чехословакии, зачали коловати по свѣтѣ.
Реформный поступ
На зачатку 1960-х рокох Чехословакия зажила економичный спад. Процесы десталинизации ишли помалы, назрѣла остра потреба политичных и економичных реформ.
В януарѣ 1968, намѣсто одстраненого Антонина Новотного, наробившого копу незаконностей, Первым тайником Комунистичной партии Чехословакии став ся Александер Дубчек, котрый выголосив нову политику «социализма з людсков тварьов». Новотный зоставав еще Президентом Чехословакии, але недовго. Отворили ся корупчны аферы его приближеного генерала Яна Шейны, котрый устиг перед судом утѣкнути за границѣ. Резултатом политичного шкандала стала ся абдикация Новотного з поста Президента. На тот пост быв выбраный Лудвик Свобода, войновый ветеран и герой. Наступила цѣлком нова реформна влада. Програма «социализма з людсков тварьов» майже повторьовала довоенну програму комунистичной партии, котра силно ся розходила з догматичнов комунистичнов програмов совѣтского типа.
Меджи найважнѣйшыма реформами было скасованя цензуры, слободный выѣзд до загранича, ориентация економикы на спотребны товары, федерализация Чехословакии на двѣ ровноправны републикы.
Слобода прояву отворила дверѣ розличным выступам в медиях, котры критиковали сталинску добу, говорили о комунистах, котры были выгнаны, засажены до арешту або забиты и так цѣлком вымазаны з комунистичной истории. Тота слобода пресы и вступ телевизии до каждоденного живота вынесли проблемы зо сфера интелектуалных дискузий до сферы обычайных обывательох. Успѣх и популарность Дубчековых реформ была така, же хоть незадоволеность ситуациов в державѣ была величезна, в Дубчековой добѣ никто не оспорьовав ведучу роль комунистичной партии. Хоть Дубчек все старав ся о добры односины з Москвов, фурт потверджовав вѣрность социализму и Варшавскому пакту, веджѣня «братскых» комунистичных партий ясно видѣло, же кедь чехословацкому взору послѣдуе роботницькый клас их держав, недовго им ся судило быти при владѣ.
Братска интернационална помочь
Самой назвы социализм з людсков тварьов, котра отворено указовала, же дотогдашный социализм совѣтского типа быв нелюдскый, было доста, жебы выволати в Москвѣ нервозиту. Найвекшу активность в пробах пересвѣдчити свого чехословацкого колегу указали Владислав Гомулка и Валтер Улбрихт. Але Дубчек, як честный и добронамѣреный чоловѣк не мог себе представити на их мѣстѣ и недооцѣнив важность ситуации.
Совѣтска армада спочатку лем напинала мускулы и указовала свою силу при границях Чехословакии, а од юна уже и на ей територии. Напятя фурт росло, аж наконець 3. августа 1968 в Братиславѣ Брежнев выголосив, же охрана социализма е сполочнов интернационалнов повинностьов братскых социалистичных держав. Была то так звана Брежневова доктрина. Тота «охрана социализма» зачала ся точно о 23:00 20. августа 1968 и держала довгы 20 рокы.
Военскым засягом реформаторы были одстранены, а до влады поставлены послушны Москвѣ люде. Цвѣты Пражской яри дали плоды аж через 20 рокы.
Посуджѣня Пражской яри в минулости и днесь
Традичне официалне посуджѣня подѣй Пражской яри в комунистичном блоку было таке, же была то проба буржоазии и западного империализма учинити контрареволуцию.
В року 1989 комунистичне веджѣня вшиткых пятеро держав, задусившых Пражску ярь официално признали свою хыбу и просили перебачѣня и поокреме и в сполочном проголошѣню з дня 4. децембра 1898:
В року 2015 российска державна телевизия выпустила «документалный» филм ''Варшавскый пакт. Одкрыты тайны, Варшавский договор. Рассекреченные страницы'', в котром Пражска ярь повностьв подана в комунистичной интерпретации з року 1968. Президент Милош Земан повѣв о том филмѣ, же «российска телевизия лже, а ниякого иншого коментария ку тому не може быти, лем тот: е то новинарскый фалзификат».
Референции
Катеґорія:История Чехословакии
Валтер Скотт
Валтер Скотт, Sir Walter Scott, *15. август 1771, Единбург – †21. септембер 1832, Ебботсфорд, Шкоция — шкотскый писатель, поет, прозаик в истории литературы поважованый за основателя жанра историчного роману.
Биография
Отець Скотта быв правник, а мати была дѣвка дохтора. Од малости Валтер любив слухати родинны спомины и повѣданя старых своякох о шкотской минувшинѣ, и необавкы став ся лачным читательом книг. Мав на чудо добру память и скоро ся в нему вывинули любовь и глубоке розумѣня историчного боя его шкотскых предкох. Абсолвовав середню школу в Единбургу, а тыж едно полуроча навщѣвовав гимназию в Келсо. Од року 1786 быв на правничой службѣ як практикант в канцеларни свого отця. Его далшы штудии и правнича практика были бессистемны, понеже оддавав ся тыж сполоченской чинности и вельо читав з италианскых, испанскых, французскых, нѣмецкых и латинскых книжок. В децембрѣ 1797 оженив ся з Шарлоттов Карпентер, што походила з французского роду, з котров щастливо прожив до ей смерти в року 1826. В року 1799 достав уряд правника при шерифѣ грофства Селкирк, в котром зоставав до конця живота, а од року 1806 — секретаря Найвысшого суда в Единбургу. Активно ся занимав литературнов чинностьов, котра спочатку концентровала ся на поезию и товмачѣня. Литературну славу собѣ зыскав тритомным выданьом Вандровна поезия шкотского погранича (Minstrelsy of the Scottish Border), 1802–1803, де устну поезию, котра была позната лем в розличных показеных вариантах «вернув» до рафинованой литературной формы. Од року 1814 Скотт зачинать писати историчны романы, котры мали великый успѣх у читателя и добрѣ ся продавали. Маючи великы заробкы, зачав розбудововати каштель и выступовав як щедрый пан, нерозважно подписовав векслы в рахунок своих будучых заробкох. В року 1825 настала банкова криза, и выдавательство братох Баллантайнох, де мав велику финанчну частку, скраховало. Свой вшиток маеток мусѣв дати у залог своим кредиторам и одтеперь писав каждорочно еден роман, жебы выплатив величезный довг (тогды 120 тыс. либер, або днесь 11 милионы). В року 1826 умерла му жена. В року 1831 здоровля му ся так показило, же мусѣв ся лишити писаня.
Але его романы добрѣ ся продавали и неодовго по его смерти цѣлый довг быв выплаченый. Днесь в его каштелю розмѣщеный музей писателя.
Творба
Творчость Скотта ся зачала поезиев и тота етапа ся протягла до року 1813. Зыскавши успѣх з поезиев, основанов на людовых мотивах шкотскых вандровных поетох, продовжив ити тов дорогов в далшых росповѣдных баладах. Про тоты баладичны поемы суть характерны ясна и динамична росповѣдь, поуживаня шкотскых регионализмох, щирый патос, роскошны образы природы, што зостають вкарбованы в память. Скотт написав 28 романы, 19 з них посвячены Шкоции. Серед «шкотскых» романох: Англицка история описана в романах: Французска история описана в романѣ Квентин Дорвард (Quentin Dorward, 1823), а тыж историко-биографичной книзѣ Живот Наполеона Бонапарта (The Life of Napoleon Buonaparte, 1827).
Творчость Скотта зачала нову етапу в розвою роману. При высоком умѣлецком майстерствѣ, ровном найлѣпшым писателям свого часу, Скотт перевершив их глубинов своей историчной концепции, ай совершенѣйшым способом побудовы романа и роскрытя характерох постав. Романтизм у Скотта иде въедно з ясно выраженыма реалистичныма компонентами; автор описуе вызнамны историчны подѣи, указуе роль социалных конфликтох в истории людства, народны рухы, повнокровны народны характеры, акцентуе зависимость долѣ окремого чоловѣка од хода историчных процесох. Скотт рисуе особености каждоденного живота люди, их обычаи, натуру, колорит держав и епох, его романы повны етнографичныма реалиями, майстерно змальованы баталны сцены, детално описаны портреты постав, обстояня их живота и дѣятельства. Скотт ся держав конзервативных поглядох, быв сторонником влады ториовцьох и конштитучной монархии, вызнавав право люду на бой против гноблѣня, але мав страх з револуций, передвзято ся становив ку идеи влады люду.
Референции
Катеґорія:Англоязычны писателе
Часопис
Часо́пис або журнал од Zeitschrift,  journal — печатна nериодична публикация, еден з масмедий.
Подля периодичности можуть быти: тыжденник, двотыжденник, мѣсячник, двомѣсячник, кварталник и др. Подля обсягу: сполоченско-политичный, белетристичный, шпортовый, сатиричный, научно-популарный, научно-информативный и др. Подля шпецифичного читателя: дѣточый, молодежный, женскый.
Од новинок ся одличуе своим замѣряньом на узшу групу читательох, меншым форматом, меншов периодичностьов, лѣпшов графичнов обрядов, векшым числом сторон и высшов цѣнов.
Референции
Катеґорія:Література
Дубно (город)
Ду́бно — город в Ровенской области Украины, административный центер Дубенского района, але в район не входить (областного подряджѣня).
История
Перва упоминка зафиксована под назвов Дубен в року 1100. В року 1240 Дубно спустошила и спалила монголо-татарска орда. В року 1507 достало магдебургске право. Належало Литовскому великому княжеству, од року1569 — Рѣчи Посполитой, од року 1772 — Австрийской империи, од року 1795 — России. Од року 1939 — Украинѣ.
Русинска гимназия в Пряшовѣ
Русинска гимназия в Пряшовѣ — общеобразовне училище, котре взникло в року 1936 в резултатѣ Меморандума восьмох русинскых организаций о потребѣ заложѣня руской гимназии, адресованого головѣ чехословацкой влады Миланови Годжови.
Взник
На основѣ Меморандума з дня 1. марца 1936, што быв выголошеный з инициативы „Общества руской молодежи‟ и „Союзу руских учителей‟, Министерство школства Чехословацкой републикы в Празѣ 27. апрѣля 1936 схвалило проект заложѣня гимназии про Русинох в Пряшовском регионѣ. Публичны школы в том часѣ могли зрядити лем штат, окрес або Церковь. Штат але уж од 20. рокох XX. ст. неперестанно быв проти такой потребы Русинох, а окрес не приходив до увагы. Выбор на заложѣня гимназии пожадав П. П. Гойдича, жебы зряджовательом стала ся грекокатолицка епархия в Пряшовѣ, што Гойдич из радостьов прияв. В писмѣ, котре адресовав Т. Г. Масарикови, ся окрем иншого пише:
Фунгованя
Так взникла грекокатолицка реална гимназия в Пряшовѣ од школного року 1936/1937. Учебным языком ся став «карпаторускый язык». Первым ей директором быв Николай Бобак а од половины мая 1945 аж до року 1953 — Алексей Фаринич. В заложѣню гимназии найвекшу заслугу мали: епископ Гойдич, адвокат Иван Пьещак, дохторы Дионизий Ройкович и Павел Дубай. По опубликованю вызвы в русинской пресѣ на подпору гимназии на конто гимназии за первы два тыжднѣ пришло 20 тысяч корун, а в ходѣ далшых тыждньох заслугов зберок, спонзорох, родичох, интелигенции, подникательох, ролникох и сел ся сума финанчной помочи веце як подвоила, и концьом рока на контѣ уж было 50 тысяч корун. Штат зачав часточно подпоровати школу од школного року 1942/1943. По розпадѣ Чехословацкой републикы в року 1939 ся гимназия достала до великой немилости штату, епископ Гойдич але двѣ класы умѣстнив до свойой резиденции, а далшы двѣ до найомного дому. Од школного року 1939/1940 ся назва школы змѣнила на Грекокатолицку руску гимназию. Руска гимназия в Пряшовѣ была перва гимназия в истории Русинох в Пряшовском краю, успѣшно фунговала повных 17 рокы, выховала многых абсолвентох, котры ся успѣшно запоили до жывота сполочности.
Далша история
По войнѣ школа была переменована на Штатну русску гимназию. В року 1953 в рамках реформы чехословацкого школства школа заникла, а ей послѣдны класы были припоены ку еденадцятьрочной середньой школѣ з учебным языком словацкым на Конштантиновой улици, але рускый язык в тых класах быв змѣненый на украинскый, но дакотры предметы ся учили и дале по рускы. Од року 1956 з украинского оддѣлѣня той школы была вытворена самостатна еденадцятьрочна середня школа з учебным языком украинскым, позднѣйше перетворена на украинску ''Гимназию Тараса Г. Шевченка''.
Полтавска область
Полтав ска область (Полтаська область) – є єдна з областей Україны, з центром у місті Полтава. Ся находить на березї Днїпра.
Мать розлогу 28 748 км² і 1 496 592 жытелїв (2010).
Адміністратівне дїлїня
Районы Полтавской области:
Катеґорія:Україна Катеґорія:Области Україны Катеґорія:Полтавска область
Долна Шлезия (воеводство)
Воеводство Долна Шлезия, województwo dolnośląskie — едно з 16 воеводств Польщѣ, утвореных реформов року 1999, котре лежить в юго-западной части штату з центром у Вроцлавѣ.
География
Межуе на югу з Чехиев (на линии 410 км), на западѣ з Германиев (76 км), на сѣверѣ з воеводствами Любушскым (224 км) и Великопольскым (218 км), на выходѣ з воеводством Ополскым (194 км). Найвысша точка — гора Сньежка (1603 м н. м.) на чешской граници. 99% територии воеводства належить до порѣча Одры и базена Балтицкого моря.
Административны части
Воеводство Долна Шлезия мать 26 повѣты и 4 мѣста на правах повѣту, котры суть: Вроцлав, 644 тыс. об., Валбжых, 111 тыс. об., Легниця, 99 тыс. об., Йеленя Гора, 79 тыс. об. (штатистика з юла 2020).
Газдовство
Грубый домашный продукт Долной Шлезии в року 2018 быв 175,7 млрд. зл., што чинило 8,3% ГДП Польщѣ, а на едного обывателя — 60,6 тыс. зл., з чим воеводство было друге найлѣпше в краю.
Референции
Катеґорія:Воеводства в Польщи
Регионы Италии
Регионы Италии — высшый уровень административного дѣлѣня Итальянской Републикы Подля конштитуции, Италия роздѣлена на 20 регионы, regioni, меджи котрыма пять, де компактно жиють етничны и языковы меншины, мають автономный статус (указаны червенов).
Роздѣлѣня влады
Од року 2001 конштитуция Италии уложила федеративный тип роздѣлѣня компетенций меджи центром и регионами, выдѣлены сферы выключных компетенций центра, сферы конкуруючых компетенций центра и регионох, а позосталы вопросы суть цѣлком в компетенции регионох.
Александер Дубчек
Александер Дубчек, Alexander Dubček, *27. новембер 1921 — †7. новембер 1992 быв чехословацкый политик, котрый служив яко Первый секретарь Централного комитета Комунистичной партии Чехословакии (фактичный лидер державы) в часѣ Пражской яри и мусѣв одступити по инвазии окупачных войск. Дубчек вернув ся на ведучы политичны позиции по Баршоньовой револуции, коли комунистична партия вздала ся монополии влады и пристала на участь в коаличной владѣ. Дубчек умер од зранѣня в дорожной негодѣ.
Биография
Родичѣ, Штефан Дубчек (1892-1969), выученый столярь, и Павлина Кобыдлова (1897-1971), кухарька, спознали ся на емиграции в США, в Чикагу, там ся побрали, ай там ся им родив первый сын, Юлиус (1920). Тогды ся рѣшили вернути домю, до новоствореной Чехословакии, до Штефанового родного села Угровець, де ся им неодовго родив другый сын, Александер. Понеже были обое лѣвицьово ориентованы, а роботы дома не было, в яри року 1925 побрали ся цѣлов фамилиов до СССР помагати будовати комунизм. Зробили то на позваня од влады СССР ку Чехам и Словакам прийти и помочи будовати нову державу. Ту Штефан заклав промыслове дружство и усиловно працовав про партию. До Словакии ся фамилия вернула в року 1938.
Мати з Юлиусом ся вернули уже в року 1935, а отець зоз Александром ся мусѣли в року 1938 вернути прото, же иншак од них жадали прияти совѣтске державанство, а пак бы не могли ити нигде. Юлиус и Александер працовали в зброевцѣ Hermann Göring Werke, де ся выучили одповѣдно на токаря и замочника, ту ся Александер стрѣтив и зо своев будучов женов, Аннов. В року 1944 одышли до партизанского оддѣла, Александер быв два раз раненый, а Юлиус в януарѣ 1945 быв застрѣленый.
Политична карьера
Дубчек быв веце раз вызваный особнѣ Брежневом и ведучыма функционарями з «братскых» социалистичных партий, жебы пригамовав з реформами, а же на то не пристав, была 21. августа 1968 Чехословакия окупована, а Дубчек з пятьома высшыма функционарями арештованый и вывезеный до Москвы. Подля плану окупантох на мѣсто арештованых мала наступити «роботницко-селянска влада», приготовлена в Москвѣ, а Дубчек и реформаторы мали быти примѣрно покараны. Але тому забранили масовы протесты сполоченства, плакатовы и подписовы акции против окупации. Не сугласив з насаджѣньом «роботницко-селянской влады» ани Президент Лудвик Свобода.
Доба «нормализации»
И так реформаторы затля зостали выслободжены, але были поступно систематично одстраньованы, а на их мѣсто наступили колаборанты. В апрѣлю 1969 веджѣня партии перебрав Густав Гусак, котрый пришов з политиков «нормализации», што означало навернѣня ку социализму совѣтского типа. Процес «нормализации» добрѣ видѣти на далшой карьерѣ Дубчека: од апрѣля до октобра 1969 быв Предсѣдником Федералного Згромаджѣня Чехословакии, пак од децембра 1969 до юна 1970 — чехословацкым амбасадором в Турции, в юну 1970 вылученый з партии и выголошеный за правицьового опортунисту, а дале уж до пензии (1985) быв техничным працовником в Западнословацком державном лѣсництвѣ.
Подляхске воеводство
Воеводство Подляхске, województwo podlaskie — едно з 16 воеводств Польщѣ, утвореных реформов року 1999, котре лежить в сѣверо-выходной части штату з центром у Бялыстоку.
География
Воеводство лежить на сѣверо-выходѣ Польщи и межуе на сѣверѣ з Литвов (на линии 100,3 км), на выходѣ з Бѣлорусьов (236,3 км), на югу з Люблинскым воеводством (3.9 км), на юго-западѣ з воеводством Мазовия (345,7 км), на сѣверо-западѣ з воеводством Вармия-Мазуры (220,4 км). Найвысша точка — Ровельска гора (298 м н. м.), 54.35389°N, 22.88667°W на крайном сѣверѣ воеводства.
Административны части
Подляхске воеводство мать 14 повѣты и 3 мѣста на правах повѣту, котры суть: Бялысток, 298 тыс. об., Сувалкы, 70 тыс. об., Ломжа, 63 тыс. об. (штатистика з юла 2020).
Газдовство
Грубый домашный продукт воеводства в року 2018 быв 46,9 млрд. зл., што чинило 2,2% ГДП Польщѣ, а на едного обывателя — 39,6 тыс. зл., з чим воеводство было тринадцяте в краю.
Лирика
Лирика, од λυρικóς lyrikós лиричный, лирный (зачаточный вызнам: представляный при  допроводѣ лиры) — жанер умѣлецкой литературы, якый указуе внуторный живот чоловѣка (переживаня, доймы, емоции, розмышляня) и котрый не мать сюжетны, росповѣдалны линии, ани дѣючы особы, поставы.
Лирика — еден зоз трьох традично выдѣляных родох литературы, въедно з епосом и драмов.
Рівненьска область
Рівненьска область (Рівненська область) – є єдна з областей на западї Україны, з центром у місті Рівне.
Мать розлогу 20 047 км² і 1 152 648 жытелїв (2007).
Адміністратівне дїлїня
Катеґорія:Україна Катеґорія:Области Україны Катеґорія:Рівненьска область
Шовдар
Шовдарь, шовдар, шовдирь — традична руснацька їда: свинськоє копченоє ай вяленоє стегно.
Види: гурський (копчений) ай ровнинний (вялений) шовдарь. Ріжеться туненькими кусками, їдять з бринзов ай хріном у сметані ай червеним вином. Шовдарь се чисто руснацька їда.
має родичу: прошуто, пршут ай хамон.
Гісторія про шовдарь
Шовдарь — се свинськоє стегно свині-мангалиці з тонким салом. Його їдять пудкопченим вадь вяленим. Правда, перед тим шовдар треба підготувати. Верх обчищеного стегна натиравуть цукром, пак великою масою солі. Стегно кладуть в бочку шкуров униз ай посипають суллю. Сяк стегно тримавуть 21 динь. Мясо дає сок, а пак солену воду-ропу. Пак його винімавуть з розсолу, подсушувуть, струшувуть лишню суль, кладуть у коптильню і коптять 3 дня при температурі 25—30°С. Для копчення файні дрива — бука, граба, ясіня.
Ушиткі руснаки знавуть, ож шовдарь має боти добре замаринований, закопчений, Шовдарь пак висть у шпайзові. А вудтіть го беруть ай варять у величезному баняку до мякості. Баняк, за давнішніми традиціями має в хатньому порядку сисю місію – бере в себе раз або два на рік шовдарь. Варити Шовдарь треба на пуд кришков, аж поки кустя не провернеться у мясові, а товста шкура легко рвеся. Коли ун готовий, треба го зняти його з пеци, ай чекати поки не вистигне.
Казка про шовдарь:
Давно, коли муй дідо пішо ходив ще пуд стул, в Карпати прийшов вун - великий, пахнячий, читавий і чіношний ШОВДАРЬ. Кажуть ож його принесли шваби, бо лем они знали як ворожити над малими чіньками які пак давали майфайний ШОВДАРЬ. Но боло то ци не боло, айбо то ся стало - наша дівочка учаловала молодого шваба - і вун вшиткі швабські сікрети про ШОВДАРЬ виповів юй. І пак ся начало...
Екстерны одказы
Катеґорія:Їдла
Одзысканы землѣ
Одзысканы землѣ, Ziemie Odzyskane — западны и сѣверны територии днешной Польщѣ, котры в згодѣ з постановлѣнями Потсдамской конференции были переданы Польщи.
В часѣ Другой свѣтовой войны «велика тройка» даколько разы ся догваряла о границях будучой Польщѣ. В резултатѣ догваряня была вызнана, меджи иншым, збройна анексия територии Польщи, котрой ся допустив СССР в року 1939, а тоты змѣны границь были пак заакцептованы на Тегеранской конференции. Окреслѣня польско-совѣтской границѣ было тыж предметом переговорох держав в Ялтѣ во фебруарѣ 1945, и было записане до концьового протокола конференции. Польско-совѣтска граница была остаточно установлена ​​з меджинароднов правоплатностьов в догодѣ меджи Републиков Польща и СССР, котру подписали Дочасна влада народной едности, сформована подля протокола Ялтинскых догод. и влада СССР в Москвѣ 16. августа 1945.
Нова границя, статус и приналежность одзысканых земель были унормованы двобочныма догодами Польщѣ з Восточнов Германиев в року 1950, Западнов Германиев — в року 1970, наконець, ещи раз, зоз Германиев (по злучѣню обох штатох) — 14. новембра 1990. Територия Одзысканых земель чинить 101 000 км2, циже около 1/3 цѣлой територии Польщѣ.
Официална влада Германии вызнавать екзистуючый статус и дистанцуе ся од чинности окремых сполоченскых организаций и политичных партий, котры поважують тоты догоды несправедливыма и оспорныма.
Референції
Катеґорія:Административны части Польщѣ
Джеймс Бонд
Одказы
Катеґорія:Джеймс Бонд Катеґорія:Фиктивны особы
Гидрокарбоны
Гидрокарбоны або угльоводороды суть органичны злученины, молекулы котрых складены лем з атомох гидрогена и карбона. Штруктурно мають они карбоновый скелет, на котрый суть вязаны атомы гидрогена. Зависимо од типа скелета и насычености карбон-карбоновых вязеб класификують розличны типы гидрокарбонох.
Референции
Катеґорія:Орґанічны злученины
Теребля (Тячовскый район)
Теребля — село в Тячовском районѣ Закарпатской области Украины.
Полога и околиця
Теребля — центер сельской рады, розмѣщена на правом березѣ рѣкы Теребля, за 18 км на сѣвер од районного центра и за 10 км од желѣз­ничной штации Буштино. Через село иде автова дорога Буштино – Синевир.
Сельска рада
Тереблянська сільська рада +380-03134 	6-51-01 (телефон) 	 и ...6-50-99 (факс) 90550, Закарпатська обл., Тячівський р-н, с.Теребля, вул.Центральна,100
Обывательство
В року 1930 в Теребли были 2702 обывателѣ, з того Русины 2530, Евреи 147, Чехы и Словаци 17, Мадяре 3, Нѣмцѣ 2, чужоземцѣ 3. Религийна громада православна, 2405 особ, православна деревяна церква Вознесѣня (1930).
В року 1969 в селѣ жили 3598 особы.
Подля списованя з року 2001 — 3705 особ.
История
Перва упоминка о селѣ Теребля в писемных памятках походить з року 1389. В середно­вѣку в Теребли добы­вали соль
До Трианона (1920) село належало у Тячовскому округу Мараморошской жупы.
В 1930 в селѣ были: русинска школа (6 клас), чешска школа (1 класа), нотариат, пошта, жандарска станиця, ходив державный автобус.
Червена армада пришла до Тереблѣ 22. октобра 1944, и з тым зачала ся совѣтска доба его истории. В совѣтской добѣ ку Тереблянской сельской радѣ належало и село Дулово, в селѣ быв центер польногосподарской артѣли Болшевик, котра занимала ся овоцинарством (плоха 500 га) и скотарством (маржина 500 голов, овцѣ — 1500). В року 1969 село мало середню школу, болницю на 25 постельовых мѣст, породницю, апатику, зубарскый и рентгеновый кабинеты, комуналну купель, взорну библиотеку, клуб на 300 мѣст, стационарну киноустановку, дѣточу захоронку и яселькы, 12 торговых точок, музей Степана Вайды.
Православна камяна церква Преображѣня (1937) и монастырь збуряны в зачатку 1970-х. Грекокатолицка мурована церковь Св. Николая розобрана в року 1973.
Референции
Катеґорія:Населены пункты Украины Катеґорія:Населены пункты Закарпатской области
Колонада
Колонада, colonnade — в архитектурѣ ряд колон, злученых антаблементом, часто творячых крытый коридор. Характерным про колонаду е, же колоны суть меджи собов еднако оддалены.
История
Колонада появила ся уже в античной архитектурѣ, многы примѣры котрой находиме в старовѣкой Греции и Римѣ. Часто были поуживаны в архитектурных штилах барока и неокласицизма. Примѣром може быти базилика святого Петра во Ватиканѣ.
Референции
Катеґорія:Архитектурны елементы
Тернопільска область
Тернопільска область (Тернопільська область) — єдна з областей на западї Україны, з центром у місті Тернопіль.
Мать розлогу 13 823 км² і 1 030 921 жытелїв (2021).
Адміністратівне дїлїня
Катеґорія:Україна Катеґорія:Области Україны Катеґорія:Тернопільска область
Генрик Сенкевич
Генрик Сенкевич, Henryk_Sienkiewicz, *5. май 1846, Воля Окшейска, Кральовство Польске конгресове — †15. новембер 1916, Веве, Швайц, в року 1924 погребеный в Варшавѣ — польский писатель, автор историчных романох, Нобелов лавреат з литературы року 1905.
Творба
Найвекшой знамости достав своима патриотично-патетичныма историчныма романами, главнѣ, трилогиев Ogniem i mieczem, 1883–1884, за повстаня Богдана Хмелницкого; Potop, 1886, за шведску интервенцию до Польщи; Pan Wołodyjowski, 1887–1888, за одпертя турецкой агресии в Польщи; а тыж романами Krzyżacy, 1897–1900, за одпор Польщи Тевтонскому ордену и Грюнвалдской битцѣ року 1410; ''Quo vadis? (Де идеш?)'', 1896, за первых христиан в старовѣком Римѣ. Хоть векшину романох Сенкевича критикують за их театралность и недостаток историчной точности, они люблять ся читателям за велику артистичность выкладу и живы образы главных постав.
Референции
Катеґорія:Польскы писателе Катеґорія:Нобеловы лавреаты з литературы
Непал
Непал - внутроземный штат в Азїй. Головне місто є Катманду.
Катеґорія:Країны
Вовнова довжка
Вовнова довжка (даколи тыж довжка вовны) означує одлеглость двох найблизшых пунктів вовнїня котры кмитають у фазї.
Катеґорія:Фізіка Катеґорія:Електромаґнетічне жарїня
Харьковска область
Харьковска область (Харківська область) – є єдна з областей Україны, з центром у місті Харків. Ся находить на кордонї з Росією.
Мать розлогу 31 415 км² і 2 760 948 жытелїв (2010).
Адміністратівне дїлїня
Районы Харьковской области:
Катеґорія:Україна Катеґорія:Области Україны Катеґорія:Харьковска область
Сумска область
Сумска область (Сумська область) – є єдна з областей Україны, з центром у місті Сумы. Ся находить на кордонї з Росією.
Мать розлогу 23 834 км² і 1 164 619 жытелїв (2010).
Адміністратівне дїлїня
Районы Сумской области:
Електромаґнетічне жарїня
Електромаґнетічне жарїня (посмоть тыж електромаґнетічны вовны) є комбінація поперечного поступного вовнїня маґнетічного і електрічного поля т.є. електромаґнетічного поля. Електромаґнетічным жарїнём ся занимать область фізікы кликана електродінаміка, што є підобласть електромаґнетізму. Інфрачервеным жарїнём, видимым світлом і ултрафіаловым жарїнём ся занимать оптіка.
Катеґорія:Фізіка
Немиров (Винницка область)
Немиров, Немирів — мѣсто в бывшом Немировском, од 2020 Тульчинском  районѣ Винницкой области, положене на малой рѣцѣ Устя (Замчик), притоку Южного Буга, о 45 км од Винницѣ.
История
Перва споминка в историчном документѣ: 1506. Од Люблинской унии (1569) належить Польщи, в роках 1672–1699 — Османской империи, в роках 1699–1793 — назад Польщи, а од року1793 — Российской империи и наступницкым штатам. В року 1872 грофы Строгановы выставили найвекшу в цѣлой Подолии цукрову фабрику и заклали паленчарню, з котрой ся вывинула свѣтова значка Nemiroff. В року 1923 достав статус мѣстечка. Од року 1985 мать статус мѣста.
Аркада
Аркада, arcus 'облук' — в архитектурѣ ряд облукох, опертых на колоны. Аркады держать стѣну, стрѣху або склепѣту, омного тяжшу, як бы то могла выдержати безоблукова конштрукция (архитрав). Ку аркадам односять ся и облуковы портикы, галереи або переходы, з едной або двох сторон оддѣлены колонами.
Аркады суть выгодны зато, же економлять стѣновый материал не зменшуючи носность стѣны, з другой стороны суть барз декоративным елементом.
Типы аркад
Аркады, як и колонады можуть быти внуторны, вонковы и самостойны.
Найчастѣйше аркады стрѣчають ся во формѣ отвореных галерей.
История
Первый раз римске ставбарство подало примѣр своима величезныма водоводами або акведуками. Позднѣше появили ся монументалны римскы ставбы, де аркады были представлены в гигантичных розмѣрах и в двох або трьох рядах една понад другу. Примѣр великых аркадовых стѣн указуе Колизей.
В ранном середновѣку облукы аркад мали форму правилного круга (романскый штил), в зрѣлом середновѣку их заступують стрѣлчасты готичны облукы.
Але правдивый золотый вѣк аркад наставать аж в добѣ Ренесанции.
В середновѣку аркадны галереи подагде стали ся так популарны, же фасадны стѣны вздовж цѣлой улицѣ мали такы галереи, што было барз выгодне про сполоченскый живот, понеже створьовало затишны затѣнены и од уличного руха одокремены переходы. Такы улицѣ мож видѣти в Бернѣ и Болоньи.
Елегантны, легкы, роскошныма полихромныма украсами декорованы аркады вытворили Арабы (Алгамбра).
Референции
Катеґорія:Архитектурны елементы
Бяла Подляска
Бяла Подляска (пол. Biała Podlaska) — мѣсто на востоку Польщи, в Люблинском воеводствѣ, 36 км од бѣлорусской границѣ.
История
Первый раз в документах ся упоминать в року 1345. Од XVI. вѣку у мѣстѣ пановав род Радзивиллох и за повтретя вѣкы мѣсто процвѣтало. В той добѣ ся звало Бяла Радзивилловска або Бяла Княжа, в латинѣ Alba Ducalis.
В рр. 1795–1809 належало до Австрии, 1815–1918 до России.
Друга доба быстрого розвою настала в рр. 1923–1939, коли была в мѣстѣ выбудована електрарня и фабрика аеропланох. Фабрика была вывезена по совѣтской окупации в року 1939.
Днешность
Мѣсто мать 9 гимназий, фаховы школы, филиалкы высшых школ. Суть библиотекы, центер културы и три клубы културы, музей, двѣ галереи. Транспорт автобусовый. Економика представлена выробов ладунковых скринь до авт (AluTeam Polska ), одѣвнов конфекчнов фирмов (Bialcon), коммуналныма и готеловыма службами (4 готелы тризвѣздовы, еден двазвѣздовый), торговыма центрами.
Демография
Число обывательох мѣста за послѣдны 170 рокы:
Жерела и одказы
Катеґорія:Населены пункты в Польску
Світивость
Рахованя
Світивость І в напрямі становленім углом γ ся рівнать де є просторовый угол, котрого ося лежыть в напрямі становленім углом γ і  є ток світлового жрідла выжаруючі ся до просторового угла.
Катеґорія:Фізіка
Херсоньска область
Мать розлогу 28 461 км² і 1 000 370 жытелїв.
Референції
Катеґорія:Україна Катеґорія:Области Україны Катеґорія:Херсоньска область
1767
Вмерли
Катеґорія:Рокы
Хмельницька область
Хмельницька область (Хмельницька область) є єдна з областей на западї Україны, з центром у містї Хмельницькый.
Мать розлогу 20 629 км² і 1 426 649 жытелїв (2007).
Адміністратівне дїлїня
Районы Хмельницькой области:
Катеґорія:Україна Катеґорія:Области Україны Катеґорія:Хмельницька область
Антология
Антоло́гия  ἀνθολογία  «позберане цвѣтя, цвѣтова загорода») — зберька литературных текстох невеликого обсягу (верши, повѣдань, афоризмох и т.п.) од розличных авторох. До антологии ся выберають тексты подля даякого сполочного критерия: жанра, темы, найвеце вызнамны и типичны и подобне.
Референции
Катеґорія:Литературны термины
Черкаска область
Черкаска область (Черкаська область) – є єдна з областей Україны, з центром у місті Черкасы. Ся находить на березї Днїпра.
Мать розлогу 20 900 км² і 1 315 500 жытелїв (2008).
Адміністратівне дїлїня
Районы Черкаской области:
Катеґорія:Україна Катеґорія:Области Україны Катеґорія:Черкаска область
Лениновы легѣнѣ
Лениновы легѣнѣ, Lenin-fiúk— вызброена бригада комунистох, сформована в року 1919 на оборону Мадярской Совѣтской Републики од контрареволуции, числом около 200 людей, под командов Йожефа Черны.
Червеный терор
Лениновы легѣнѣ Черного носили кожаны кабаты, униформовы шапкы, вызброй, и мали на зачатку официалну функцию охраны Тибора Самуели, заступника военного народного комисаря. По часѣ стали ся они органом терора, а Самуели став ся велительом еще едной групы карательох, з котров по силѣ штатарии, выголошеной уже 21. марца 1919, чинив екзекуции над протестуючыма без всякого суда.
На нерѣшителну позицию односно репресий став комунистичный лидер Бейла Кун, чим фактично дозволив Лениновым легѣням крайну бруталность при задушованю всякых протестох опонентох. Поднуковав их на крутость и Тибор Самуели.
Послѣдный акт
1. августа 1919 в часѣ наступу на Будапешт румынского и французского войска Бейла Кун перед  членами влады и партийным веджѣньом выголосив пад совѣтской републикы, обвинивши народ, же не став на барикады. 6. августа въедно з партийныма лидерами утѣк до Австрии, а Лениновы легѣнѣ, котрым ся не подарило утечи, стали ся жертвами контрареволучной одплаты. Йожеф Черны и еще 13 велительох Лениновых легѣньох были новов владов засуджены на смерть через завѣшѣня, котре было докончене 18. децембра 1919 во дворѣ военской темницѣ Маргит-керут. Зо вшиткых засудженых Йожеф Черны быв завѣшеный на самый конець.
Референции
Катеґорія:История Мадярщины
Михаил Мануіл Ольшавськый
Михаил Мануіл Ольшавськый (1700 Ольшавіця — 5. новембра 1767 Мукачово) - вызначный уніятьскый дїятель, єпіскоп Мукачівской єпархії. Основатель богословецькой школы в Мукачові, Марія Повчі і Турцї.
Референції
Катеґорія:Русиньскы єпіскопы Катеґорія:Русиньскы церьковны дїятелї Катеґорія:Грекокатолицкы епископы
Гидроелектрарня
Гидроелектрарня або водна електрарня — комплекс ставеб и обладунку, помочов котрых механична енергия потока воды перетворять ся на електричну енергию.
Конштрукция
Гидроелектрарня складать ся з гидротехничных ставеб (водна преграда, будовля електрарнѣ, водоводны каналы, котры застачають жаданый напор воды) и гидроагрегатох, перетворюючых енергию воды на електричну енергию. Основный енерготехничый обладунок размѣщать ся в машиновой залѣ в будовли електрарнѣ — гидроагрегаты, помочный обладунок, направы автоматичного ряджѣня и контролы; на централном постерунку ряджѣня електрарнѣ — пулт оператора-диспечера або автоматичный робот-оператор.
Выкон
Выкон гидроелектрарнѣ зависить од напора (спада меджи горным и сподным уровньом), котрый ся подавать на гидротурбины, од протока воды и од коефициента ефективности гидроагрегатох. Основны схемы гидроелектрарень суть: преградова (зоз штучным поднятьом уровня рѣки преградов) и деривачна (з одводом воды из корыта рѣки через шпециалный водовод. Первы гидроелектрарнѣ были выставлены в Германии и Великой Британии в роках 1876 –1881, а мали выкон даколькосот Вт. Днесь выкон найвекшых гидроелектрарень досягуе даколько ГВт.
Една з найвекшых, Красноярска гидроелектрарня, мать выкон 6 ГВт.
Выгоды и невыгоды гидроенергии
Спадаюча вода — едно з трьох основных жерел генерации електричной енергии. Два иншы суть фосилны палива и ядерны палива. Гидроенергия мать перед тыма двома тоту выгоду, же то жерело оновне вдякы природному гидрологичному циклу и не продукуе атмосферне и теплотне занечищѣня.
Невыгодов е довгый час и дорогота выставбы, а тыж спомалѣня и компликация водной навигации.
Референции
Катеґорія:Енергетика
Енергетика
Енергетика, energetics, power engineering — сектор господарства, котрый выглядуе, штудируе и  выхосновує природны енергетичны ресурсы на продукованя, перетворѣня, роздѣлѣня и спотребу енергии.
Секторы енергетикы
Енергетика векшины держав складать ся в сучасности з теплоенергетикы, ядерной енергетикы и гидроенергетикы ( в найвекшой мѣрѣ), а тыж з вѣтро- тай гелиоенергетикы и еще иншых видох енергетикы.
Наука и практика
Енергосистема державы, яко сектор народного господарства, загорнюе ествуючы енергетичны ресурсы, продукцию и далше нарабляня з нима. Ведуча область енергетикы.— електроенергетика. Важна часть енергосистемы: продукция розличных видох палива.
Референции
Катеґорія:Енергетика
Амплітуда
Амплітуда є максімалне значіня періодічно мінячой ся величіны. Вєдно з фреквенціёв і початочнов фазов є амплітуда єдным з основных параметрів періодічных дїй.
Катеґорія:Фізіка
Водевиль
История
Сперву водевилями называли окремы куплеты з рефреном, якы ся подавали на оживлѣня представлѣнь вандровных театрох, але неодовго ся з того вывинув окремый драматичный жанер. В року 1792 в Парижу отворив ся театер Vaudeville, и тото ся стало зачатком цѣлого шора подобных театрох.
Референции
Катеґорія:Литературны жанры
Чернівецька область
Чернівецька область (Чернівецька область, Regiunea Cernăuţi) є єдна з областей на западї Україны, з центром у містї Чернівцї.
Мать розлогу 8 097 км² і 904 9000 жытелїв (2007).
Адміністратівне дїлїня
Районы Чернівецькой области:
Катеґорія:Україна Катеґорія:Области Україны Катеґорія:Чернівецька область
Чернїгівска область
Чернїгівска область (Чернігівська область) є єдна з областей на северї Україны, з центром у місті Чернїгів.
Мать розлогу 31 865 км² і 1 106 834 жытелїв (2010).
Адміністратівне дїлїня
Районы Чернігівской области:
Катеґорія:Україна Катеґорія:Области Україны Катеґорія:Чернїгівска область
Фреквенція
Фрекве́нція є фізікална величіна, котра выражать чісло повторянь періодічной дїї за єдиніцю часу.
Катеґорія:Физикалны величины
Сімеон Ольшавськый
Симеон Ольшавськый (* Ольшавиця – †1738 Мукачово) — мукачовскый єпископ. Папа римскый не потвердив его функцию.
Референции
Катеґорія:Русиньскы єпіскопы Катеґорія:Русиньскы церьковны дїятелї Катеґорія:Грекокатолицкы епископы
Бейла Кун
Бейла Кун, родженый Бейла Когн, *20. фебруар 1886 — †30. август 1938, быв  мадярскый комунистичный револуционарь и политик, фактичный лидер Мадярской Совѣтской Републикы, котрый по падѣ мадярской револуции емигровав до Совѣтского Союза, де быв функционарьом Комунистичной Интернационалы и Предсѣдником Револучного Комитета Крыма, организатором и активным участником Червеного Терора на Крымѣ (1920-1921).
Дѣяня в Мадярщинѣ
В року 1913 побрав ся з Иренов Гал, учительков музикы.
В зачатку Первой свѣтовой войны быв позваный до войска, а в року 1916 в России трафив до заятя. Там ся спознав зоз болшевиками, вступив до их партии, а замерьковав го ай сам Ленин, котрый го послав на школованя в револучной тактицѣ. Кун ся вернув до Мадярщины по роспадѣ Австро-Мадярщины, заложив Мадярску комунистичну партию и комунистичны новинкы. Во фебруарѣ 1919 быв всадженый до арешту, але было му дозволено одты вести дале комунистичну партию. Вывинув широку пропаганду, в котрой было сполоченске подбурьованя споене з обѣцянками, же кедь они достануть владу, прийде им на помочь совѣтска Россия против румынского войска, котре забирало все векшу часть Мадярщины.
20. марца 1919 быв выпущеный з арешту и формално заняв пост Народного комисаря загранича, еден час и Народного комисаря обороны, але фактично быв лидером комунистичной Мадярской Совѣтской Републикы, котра продержала ся 133 днѣ. За тот час забили в штатариалном поступованю найменше 590 особ, меджи котрыма 200 были педагогы, а 34 «жидовскы буржуи»
Наперек своей величезной енегрии и хытрости, Бейла Кун быв затвердѣлый догматик, хотѣв моменталный резултат и терористичныма методами одвернув од себе векшину обывательства. Россия на помочь не пришла. Комунистичный режим скраховав 1. августа 1919 и Бейла Кун з другыма народныма комисарями утѣк до Австрии.
Дѣяня в заграничу
В Австрии тогдышна социал-демократична влада интерновала их, а подля споминок его жены, укрыла их раз в замку Карлштайн, а пак дале в психичной болници Штайнгоф, жебы захранити им живот перед групов помсты, котра их мала забити.
Бейла Кун быв выпущеный до России в юлу 1920, а в новембрѣ достав пост Предсѣдника Револучного Комитета Крыма, де въедно зоз секретарьков Крымского комитета болшевицкой партии Землячков организовав червеный терор. Про зачаток были забиты около 50 тысяч заятых антиболшевикох и воякох Бѣлой Гарды генерала Врангеля, котры повѣровали обѣцяной болшевиками амнестии и доброволно пошли до заятя. Дале были забиты мѣстны обывателе, во великой мѣрѣ крымскы Татары, число тых жертв было 60 аж 70 тысяч.
Од марца 1920 Кун, бывши на ведучых постах в Комунистичной Интернационалы, усиловав ся робити револуцию в Германии и Австрии, але без успѣху. В конци 1930-х, коли Сталин рѣшив зликвидовати стару ленинску гарду, 28. юна 1937 Бейла Кун быв арештованый НКВД и обвиненый з контрареволучной чинности, тяжко мученый, а 29. августа 1938 Найвысшым Судом СССР засудженый на смерть.
Референции
Катеґорія:История Мадярщины Катеґорія:Політічны лідеры Катеґорія:Комунизм
Федор Манайло
Федор Манайло (*19. новембра 1910 Іванівцї - †15. януара 1978 Ужгород) - русиньскый малярь, педаґоґ, сценоґраф і ґрафік. Член підкарпатьской малярской школы і довєдна з Й. Бокшайом і А. Ерделійом належали міджі трий ключовы фіґуры той школы.
Референції
Катеґорія:Підкарпатьска Русь Катеґорія:Русиньскы умелцї Катеґорія:Русиньскы малярї
Метер
Метер є основна єдиніця довжкы, ёго штандартна значка є м.
Дефініція метра (із сістемы SI): Метер є довжка, котру перейде світло во вакуу за 1/299 792 458 с.
Множіня і дїлы
З насобків і дїлів метра ся найчастїше хоснують наступны:
Аттометер
Аттометер (значка ам) 10−18 метрів, рядом одповідать великости кварку
Фемтометер
Фемтометер (значка фм), 10−15 метрів або 1 біліардтина метра, є довжкова єдиніця хоснованя в ядерній фізіцї, бо рядом одповідать великости атомового ядра. Ядерны фізіци єй на учтивость Енріка Ферміго неофіціално зовуть фермі (не мусять ани завести нову значку, бо „фм“ одповідать обидвом назвам).
Пікометер
Пікометер (значка пм) є довжкова єдиніця, 10−12 ці біліонтина метра.
Нанометер
Нанометер (значка нм) є довжкова єдиніця, 10−9 ці 1 міліардтина метра.
Напр. одлеглости атомів в певных латках суть рядово зломкы (тіпічно четвертина аж пятина) нанометра.
Мікрометер
Мікрометер (значка µм або мкм) є довжкова єдиніця, 10−6 ці 1 міліонтина метра.
Напр. капка молгы мать дас 10 µм.
Міліметер
Міліметер (значка мм) є довжкова єдиніця, 10−3 ці 1 тісячіна метра.
Удаваня розмірів в міліметрах є ужыване наприклад в конштрукції машын. В міліметрах за становленый час ся тыж удавать тыж множество доджу в метеоролоґії. Єден міліметер доджу значіть, же на каждый квадратный метер нападав єден літер.
Центіметер
Центіметер (значка цм) є довжкова єдиніця, 10−2 ці 1 стотина метра.
Удаваня розмірів в центіметрах бывало ужыване наприклад у ставебницьтви, згруба в половинї 20. стороча ся але перешло на міліметры. В центіметрах ся тыж удавають вышкы уровни водных токів.
Деціметер
Деціметер (значка дм) є довжкова єдиніця, 10−1 ці 1 десятина метра.
Кілометер
Кілометер (značka km) є довжкова єдиніця, 103 ці 1 тісяч метрів.
Удаваня оддалености в кілометрах є ужыване наприклад в транспортї.
Поларізація (електродінаміка)
В електродінаміцї є поларізація властность вовны, як є світло і другы електромаґнетічны жарїня. На роздїл од іншых вовнїн як є наприклад звук ці вовнїня водной уровни, є тридімензіоналне. Вектор електрічной зложкы ся в ровинї колмой на рушаня скручує, тот феномен пописує поларізація.
Катеґорія:Фізіка
Угорскы языкы
Угорскы языкы суть групов языкох уралской родины, росширенов в Мадярщинѣ и западной Сибирии. Входять до угрофинского конаря уралскых языкох. Число говорячых - около 14,5 млн. особ.
Родство
Хоть мадярскый язык теперь силно росходить ся з обско-угорскыма языками, они мають цѣлый ряд черт, котры перешли з протоугорской добы, напримѣр объектна конъюгация. В лексицѣ од той добы заховало ся понад 160 слов, переважно зо сферы хова кони.
Дакотра лексика, як части тѣла, родинскы одношѣня, указують очевидну подобность.
Дуаліта частицї і вовнїня
Ідею дуаліты частиць і вовнївя завив в роцї 1905 Алберт Айнштайн про пояснїня фотоелектрічного яву. Фізікалный термін дуаліта частицї і вовнїня ся односить ку тому, же світло годен попистати або як вовну або як частицю, залежыть на порядку експеріменту і способі годночіня. Хоць ся тота дуаліта обще тыче вшыткых матеріалів, найчастїше ся з нёв годен стрїтити в припадї обєктів з дуже малов вагов, окремо пак у елементарных частиць.
Катеґорія:Фізіка
Теребле-Рѣцка гидроелектрарня
Теребле-Рѣцка гидроелектрарня — гидроелектрарня в Хустскому районѣ Закарпатской области, розмѣщена в долинах рѣк Тереблѣ и Рѣкы.
Проект
Проект выпрацовав зачатку 1920-х чехословацкый инженер Крижка. Подля него воды Тереблѣ, котра ту тече о 210 м высше и в оддалѣню лем 4 км од Рѣкы, мали быти акумулованы преградов 46 м высоков в обсягу 45 млн м3, а пак выхосновуючи понад 200-метровый спад через бетоновый тунел и оцѣльову трубу двохметрового диаметра рутити ся на три пелтоновы турбины. Тот проект не мав пары в свѣтѣ и быв автором запатентованый. Але в року 1923 в Ужгородѣ одбыла ся конференция чехословацкых гидроенергетикох, и было рѣшено будовати спочатку каскадну гидроелектрарню в Ужгородѣ, котра коштовала 27 млн корун, а проект Теребле-Рѣцкый за 200 млн корун мав чекати на лѣпшы часы.